
        R O M Â N I A
JUDEŢUL HUNEDOARA 
   MUNICIPIUL  BRAD
      P R I M A R U L
  Nr. 225/11506/16.12.2022

R E F E R A T    D E   A P R O B A R E 
privind însușirea Documentelor suport și a Documentației pentru atribuirea contractului de achiziție publică având ca obiect prestarea serviciului de salubrizare în zona de colectare 1 Brad, județul Hunedoara, mandatarea Asociației de Dezvoltare Intercomunitară ”Sistemul Integrat de 
Gestionare a Deșeurilor Județul Hunedoara” să organizeze
 procedura de achiziție până la finalizarea acesteia,
 precum și a Președintelui Asociației să semneze 
contractul de achiziție


	                                              
           Prin adresa primită electronic și înregistrată la Primăria Municipiului Brad sub nr. 60200/13.12.2022, Asociația de Dezvoltare Intercomunitară ,,SISTEMUL INTEGRAT DE GESTIONARE A DEȘEURILOR JUDEȚUL HUNEDOARA’’ solicită aprobarea Documentelor suport și Documentația pentru atribuirea contractului de achiziție publică având ca obiect: Prestarea serviciului de salubrizare în zona de colectare 1 Brad, Județul Hunedoara, prin procedura de „negociere fără publicare prealabilă”, mandatarea Asociației să organizeze procedura de achiziție până la finalizarea acesteia, precum și mandatarea Președintelui să semneze contractul de achiziție.
Potrivit prevederilor art. 89 alin. (4) din Ordonanța de urgență a Guvernului nr. 57/2019 privind Codul administrativ, cu modificările și completările ulterioare, personalul de specialitate din cadrul asociațiilor de dezvoltare intercomunitară fundamentează, contrasemnează sau avizează din punct de vedere tehnic, după caz, actele autorităţilor administraţiei publice locale din unităţile administrativ-teritoriale prevăzute la alin. (3) din Ordonanță. 
Aparatul tehnic al Asociației de Dezvoltare Intercomunitară ,,SISTEMUL INTEGRAT DE GESTIONARE A DEȘEURILOR JUDEȚUL HUNEDOARA’’ înaintează Nota de Fundamentare nr. 2524/13.12.2022, în vederea întocmirii și transmiterii acestui Proiect de hotărâre.
Documentele suport cuprind:
a) Strategia de contractare privind atribuirea contractului de achiziție publică Prestarea serviciului de salubrizare în zona de colectare 1 Brad, Județul Hunedoara, prin procedura de „negociere fără publicare prealabilă a unui anunț de participare”;
b) Declarația privind datele de identificare ale persoanelor ce dețin funcții de decizie în cadrul autorității contractante – Asociația de Dezvoltare Intercomunitară „Sistemul Integrat de Gestionare a Deșeurilor” Județul Hundoara.
Documentația de atribuire cuprinde:
a) Instrucțiunile pentru ofertanți (Fișa de date a achiziției);
b) Documentul descriptiv (Caietul de sarcini) și anexele la acesta (Anexa nr. 1, Anexa nr. 2, Anexa nr. 3 și Anexa nr. 4);
c) Proiectul Contractului de servicii;
d) Formulare.
În cuprinsul Strategiei de contractare se regăsesc datele de identificare ale autorității contractante, obiectul, durata și descrierea succintă a contractului, descrierea modalității de atribuire, alegerea criteriilor de calificare și selecție, alegerea criteriului de atribuire, modalitatea de implementare a contractului, precum și modul de prezentare al ofertei.
Instrucțiunile pentru ofertanți conţin informaţiile generale referitoare la aplicarea procedurii pentru atribuirea contractului de achiziţie publică și sunt destinate operatorilor economici interesaţi să participe, în calitate de ofertant, la procedura de licitație deschisă în vederea atribuirii contractului de delegare.
	Documentul descriptiv (Caietul de sarcini) și anexele la acesta reprezintă documentele care stau la baza întocmirii ofertei tehnice și ofertei financiare cu care orice operator economic poate participa la procedura de achiziție.
	Proiectul de contract stabilește clauzele pe care de comun acord, Delegatarul și Delegatul ca părți semnatare se obligă să le respecte.
Formularele reprezintă documentele ce urmează a fi completate de fiecare operator economic participant la procedură, în vederea verificării și analizării de către comisia de evaluare desemnată în acest sens.
       În contextul celor de mai sus am inițiat prezentul proiect de hotărâre prin care am propus  însușirea Documentelor suport și Documentația pentru atribuirea contractului de achiziție publică având ca obiect: Prestarea serviciului de salubrizare în zona de colectare 1 Brad, Județul Hunedoara, mandatarea Asociației să organizeze procedura de achiziție până la finalizarea acesteia, precum și mandatarea Președintelui să semneze contractul de achiziție și-l supun spre dezbatere și aprobare plenului Consiliului Local al Municipiului Brad în forma prezentată.
	 Invoc în susţinerea propunerii mele prevederile Ordonanței de Urgență a Guvernului nr. 92/2021 privind regimul deșeurilor, cu modificările și completările ulterioare, ale Ordonanța de Urgență a Guvernului nr. 74/2018, astfel cum a fost modificată prin Legea nr. 31 din 10.01.2019, cu modificările și completările ulterioare, ale art. 9 alin. 2 lit. h și alin. 3 din Legea nr. 51/2006 a serviciilor comunitare de utilități publice, cu modificările și completările ulterioare, ale Ordonanței Guvernului nr. 26/2000 cu privire la asociații și fundații, cu modificările și completările ulterioare, ale Hotărârii Guvernului nr. 855/2008 pentru aprobarea actului constitutiv - cadru și a statutului - cadru ale asociațiilor de dezvoltare intercomunitară cu obiect de activitate serviciile de utilități publice, cu modificările și completările ulterioare, ale Legii nr.101/2006 a serviciului de salubrizare a localităţilor, republicată, cu modificările şi completările ulterioare, ale Ordinului A.N.R.S.C nr.640/2022 privind aprobarea Normelor metodologice de stabilire, ajustare sau modificare a tarifelor pentru activităţile de salubrizare, precum şi de calculare a tarifelor/taxelor distincte pentru gestionarea deşeurilor şi a taxelor de salubrizare, ale Ordinului A.N.R.S.C. nr. 82 din 9 iulie 2015 privind aprobarea Regulamentului-cadru al serviciului de salubrizare a localităților ale Legii nr. 98/2016 privind achizițiile publice, cu modificările si completările ulterioare, ale Documentul de poziție privind modul de implementare a proiectului ”Sistem integrat de managementul deșeurilor în județul Hunedoara”, precum și ale art. 89 – art. 92, art. 129 alin. 2 lit. d, alin. 7 lit. n, alin. 14  și art. 132  din Ordonanța de Urgență a Guvernului nr. 57/2019 privind Codul administrativ, cu modificările și completările ulterioare;



P R I M A R
Florin CAZACU


























